CELEX: 62009CA0450
Language: el
Date: 2011-03-31 00:00:00
Title: Υπόθεση C-450/09: Απόφαση του Δικαστηρίου (δεύτερο τμήμα) της 31ης Μαρτίου 2011 [αίτηση του Niedersächsisches Finanzgericht (Γερμανία) για την έκδοση προδικαστικής αποφάσεως] — Ulrich Schröder κατά Finanzamt Hameln (Ελεύθερη κυκλοφορία των κεφαλαίων — Άμεσοι φόροι — Φορολόγηση των εισοδημάτων από εκμίσθωση ακινήτων — Έκπτωση της προσόδου που καταβάλλεται σε γονέα στο πλαίσιο δωρεάς προς νόμιμο κληρονόμο — Προϋπόθεση της εκπτώσεως να υπέχει ο δικαιούχος πλήρη φορολογική υποχρέωση στο οικείο κράτος μέλος)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/7
            
         Απόφαση του Δικαστηρίου (δεύτερο τμήμα) της 31ης Μαρτίου 2011 [αίτηση του Niedersächsisches Finanzgericht (Γερμανία) για την έκδοση προδικαστικής αποφάσεως] — Ulrich Schröder κατά Finanzamt Hameln
   (Υπόθεση C-450/09) (1)
   
   (Ελεύθερη κυκλοφορία των κεφαλαίων - Άμεσοι φόροι - Φορολόγηση των εισοδημάτων από εκμίσθωση ακινήτων - Έκπτωση της προσόδου που καταβάλλεται σε γονέα στο πλαίσιο δωρεάς προς νόμιμο κληρονόμο - Προϋπόθεση της εκπτώσεως να υπέχει ο δικαιούχος πλήρη φορολογική υποχρέωση στο οικείο κράτος μέλος)
   2011/C 152/11
   Γλώσσα διαδικασίας: η γερμανική
   
      Αιτούν δικαστήριο
   
   Niedersächsisches Finanzgericht
   
      Διάδικοι στην υπόθεση της κύριας δίκης
   
   Ulrich Schröder
   
      κατά
   
   Finanzamt Hameln
   
      Αντικείμενο
   
   Αίτηση εκδόσεως προδικαστικής αποφάσεως — Niedersächsisches Finanzgericht — Ερμηνεία των άρθρων 12 και 56 ΕΚ — Φορολόγηση των εισοδημάτων από εκμίσθωση και χρηματοδοτική μίσθωση ακινήτων — Νομοθεσία κράτους μέλους δυνάμει της οποίας η έκπτωση των προσόδων που καταβάλλονται στον πρώην κύριο των ακινήτων στο πλαίσιο γονικής παροχής εξαρτάται από το αν ο φορολογούμενος είναι πλήρως υποκείμενος στον φόρο στο εν λόγω κράτος μέλος
   
      Διατακτικό
   
   Το άρθρο 63 ΣΛΕΕ απαγορεύει κανονιστική ρύθμιση κράτους μέλους δυνάμει της οποίας ο κάτοικος ημεδαπής δύναται να εκπίπτει την πρόσοδο που καταβάλλει σε γονέα που του μεταβίβασε ακίνητα ευρισκόμενα στο εσωτερικό του κράτους αυτού από το εισόδημα που πραγματοποιεί από την εκμίσθωση των ακινήτων αυτών, ενώ ο κάτοικος αλλοδαπής δεν έχει τέτοια δυνατότητα, εφόσον η υποχρέωση αυτή απορρέει από τη μεταβίβαση των ακινήτων αυτών.
   
      (1)  ΕΕ C 37 της 13.2.2010.